સમગ્ર ઘટનાક્રમ એવો છે કે, ઈન્ડિયન રેલવે કેટરિંગ એન્ડ ટૂરીઝમ કોર્પોરેશન (IRCTC) દ્વારા રાંચી અને પુરીમાં ચલાવવામાં આવતી બે હોટલ્સની દેખરેખનું કામ અચાનક જ સુજાતા હોટલ્સ નામની કંપનીને આપવામાં આવ્યું હતું. વિનય અને વિજય કોચર આ કંપનીના માલિક હતા અને સુજાતા હોટેલ્સે કોન્ટ્રાક્ટના બદલામાં કથિત રીતે લાલૂપ્રસાદ યાદવને પટનામાં ત્રણ એકર જમીન આપી હતી. જે બેનામી સંપત્તિ હતી. આ મામલે CBI દ્વારા અનેક વખત રાબડી દેવી અને તેજસ્વી યાદવની પૂછપરછ કરવામાં આવી છે.